देवगढ़ : मानसिक बीमार शिक्षक को शांतिभंग में किया गिरफ्तार
देवगढ़। नगरके समीपवर्ती मदारिया ग्राम पंचायत के गोड़ातलाई में राजकीय प्राथमिक विद्यालय के शिक्षक को पुलिस ने बुधवार को शांतिभंग के आराेप में गिरफ्तार किया। जानकारी के अनुसार पिछले कुछ महीनों से शिक्षक की मानसिक स्थिति ठीक नहीं है। शिक्षक ने बुधवार को स्कूल पहुंचकर बच्चों को डरा-धमका कर कमरे में बंद कर दिया। थानाधिकारी महेश मीणा ने बताया कि कुराछौं का खेड़ा निवासी शिक्षक हजारीलाल(42) पुत्र देेवा भील मानसिक स्थिति ठीक नहीं होने से पिछले कई महीनों से अवकाश पर चल रहा था। वह बुधवार को घूमते हुए स्कूल पहुंच गया और बच्चों के साथ गाली गलौच करने लगा। उसने बच्चों को डराकर कमरे में बंद कर दिया।
इसकी सूचना सरपंच दिलीप टांक ने पुलिस को दी। पुलिस ने स्कूल पहुंच कर शिक्षक को शांतिभंग के आरोप में गिरफ्तार कर लिया।
hin_Deva hin_Deva hin_Deva